**ELŐTERJESZTÉS**

**Körmend város Önkormányzata Képviselő-testülete 2017. május 24-i ülésére**

**Tárgy:** Rádió 8 Körmend Kft. mérlegbeszámolója

Tisztelt Képviselő-testület!

A Rádió 8 Körmend Kft. –t 2016. októberében vásárolta meg az Önkormányzat annak érdekében, hogy Körmenden a rádiós műsorszolgáltatás ne szűnjön meg.

Az adás-vételt követően a Rádió vezetése hozzálátott a Rádió műsorstruktúrájának átalakításához, hogy még több helyi hírrel, még több helyi vonatkozású beszámolóval és interjúval jelentkezhessen a Körmend FM. Új helyi és kistérségi híreket szolgáltató magazinműsorok készültek a sport, a kultúra, a közélet, a turizmus, valamint az egészségmegőrzés témakörében. A hírműsorokban megnövekedett a helyi vonatkozású hírek aránya. Az átalakítást követően napi rendszerességgel készülnek interjúk helyi közéleti személyekkel, civil szervezetekkel és illetékes személyekkel.
A körmendiekhez kevésbé közel álló ISIS Rádióról Körmend FM-re változott a rádió neve. Frissítésre került a zenei kínálat, melyről rengeteg pozitív visszajelzés érkezett a lakosság köréből.
A rádió új helyre költözött, ahol látványstúdiót alakítottunk ki, hogy még közelebb kerüljenek a körmendiek a műsorszolgáltatóhoz.

A Rádió 8 Körmend Kft. tulajdonosa a Médiacentrum Kft., így a beszámolóját is a Médiacentrum Kft. hagyja jóvá, de azt természetesen a Képviselő-testület számára is bemutatjuk.

Kérem a Testületet, hogy tegyen javaslatot a beszámoló elfogadására.

**HATÁROZATI JAVASLAT**

Körmend város Önkormányzata Képviselő-testülete megismerte a Rádió 8 Körmend Kft. 2016. évi mérlegbeszámolóját, és azt elfogadásra javasolja a tulajdonos Médiacentrum Kft. részére.

Körmend, 2017. 05. 17.

**Bebes István**

**polgármester**